Aksel Airo

Aksel Fredrik Airo (født Aksel Fredrik Johansson 14. februar 1898, død 9. mai 1985) var en finsk general, generalkvartermester og politiker for Samlingspartiet.

Airo studerte ved École spéciale militaire de Saint-Cyr og École superieure de guerre i Paris på 1920-tallet. Han planla den finske militærområdeinndelingen i slutten på 1920-tallet. 

I 1933 ble han sjef for generalstabens operative avdeling og sekretær i forsvarsrådet. Airo ble i 1939 befordret til generalkvartermester og senere i 1942 til generalløytnant.

Under vinterkrigen (1939-1940) og fortsettelsekrigen (1941-1944) var han sammen med marskalk Gustaf Mannerheim ansvarlig for Finlands krigføring. Han etterfulgte Mannerheim som generalstabssjef 1944. Airo ble etter krigen opptatt i to år med Valpo, i den så kalte våpenlagersaken, men ble ikke dømt. Han var riksdagsmedlem for Samlingspartiet 1958-1966.

Referanser

Eksterne lenker 
 
 

Personer fra Åbo
Finske generaler
Arméoffiserer
Finner fra andre verdenskrig
Finske riksdagsmedlemmer
Mannerheimkorset
Mottakere av Jernkorset (1939)
Den finske borgerkrigen